google/wiki40b huggingface dataset:
Uherský Brod

Ajalugu

Piirkonda on esimest korda kirjalikult mainitud aastal 1140; toona kandis see nime Brod ja seal asus koolmekoht. Aastal 1272 andis Otakar II asulale kuningliku linna staatuse. Aastal 1506 andis Ulászló II linna Janile Kunovicist, ühtlasi kaotas see kuningliku linna staatuse.
XVI sajandil valmisid nii sealne häärber kui ka raekoda. XVII sajandil ründasid linna ungarlased, mistõttu selle areng peatus. Sajandi keskel ehitati sealse dominiiklaste kloostri juurde katoliku kirik. Taas hakkas linn intensiivsemalt kasvama XVIII sajandil, mil sinna asusid elama nii sakslased kui ka juudid. Toona domineerisid raes sakslased, tšehhid hakkasid linna juhtimisel rolli mängima allesXIX sajandil, mil tööstuse areng tõi sinna maalt tšehhi rahvusest elanikke. Aastal 1894 ehitati sinna õlletehas. Tol perioodil jagunes linn kolmeks – juudi agul, kesklinn, kus elasid rikkamad tšehhi ja saksa soost elanikud, ning poolagraarne äärelinn, kus elasid valdavalt tšehhid.
Pärast Tšehhoslovakkia iseseisvumist kujunes linn kohaliku põllumajandusliku piirkonna keskuseks. Linnas peeti kolm korda aastas laata. Aastal 1922 rajati sinna esimene kino. Kui Saksamaal tulid võimule natsid, rajati sinna linna strateegilist asukohta arvestades tulirelvade tehas. 
Teise maailmasõja ajal hävitasid sakslased sealse juutide kogukonna. Ellu jäänud linnast pagenud juudid sõja lõppedes sinna tagasi enam ei tulnud, eelistades jääda välismaale.
Aastal 2015 leidis sealses restoranis aset tulistamine, mille käigus hukkus üheksa inimest.
Leopold von Schrenck

Leopold von Schrenck (vene keeles Леопольд Иванович фон Шренк; 6. mai (24. aprill vkj) 1826 – 20. jaanuar (8. jaanuar vkj) 1894) oli baltisakslastest Venemaa zooloog, geograaf ja etnograaf.
Nevada maakond

Ajalugu

Nevada maakond moodustati 1851. aastal Yuba maakonna osadest. Maakond sai nime Nevada City linna järgi, mis omakorda sai nime Sierra Nevada järgi.
Irina Baleva

Näitused

Alates aastast 1999 on Irina Baleva osalenud grupinäitustel ja teinud isikunäitusi Eestis, Soomes ja Saksamaal rohkem kui 20 korral.
Kawasaki haigus

Klassifikatsioon

Rahvusvahelises haiguste klassifikatsiooni 10. versioonis kodeeritakse Kawasaki haigust koodiga [M30.3].

Etioloogia

Kawasaki haiguse etioloogiat peetakse käesoleval ajal ebaselgeks. Kawasaki haiguse võivad esile kutsuda nii viirused kui ka mikroobid.

Patogenees

Kawasaki haiguse hüpoteesiks on haiguse ägedas faasis vaskuliidi teke immuunsüsteemi aktiveerumisel tsütokiinide ja antikehade komplekteerimisega. Patogeneesis võib oluline roll olla ka närvirakkude kasvufaktoril, kuna haigete vereseerumi NGF-i tase on märkimisväärselt kõrge.
On tuvastatud, et IgA-plasmarakud infiltreerivad veresoonte, sh koronaararterite seinu ja selle tulemusel tekkiv vaskuliit võib viia aneurüsmide ja trombooside tekkeni.

Kliiniline pilt

Haiguse ägenemine algab harilikult kõrge palavikuga 38 kuni 40 kraadi juures ja võib püsida 1 kuni 2 nädalat.
Tõvele on iseloomulik konjuktiviit, fissuurid huultel, suu limaskesta, äge keskmiste veresoonte vaskuliit, lümfisõlmede põletik, südame pärgarterite ahenemus ning punetav lööve nii kätel, jalgadel kui kehal.
Kliiniline hinnang on nahalööbega haiguste puhul ebausaldatav, kuid teatud tüüpilist välispilti saab kirjeldada.

Eristusdiagnoos

Maasikakakeele ja kehatüve ning jalgade erüteemi tõttu võidakse haigust vahel ekslikult sarlakiteks pidada ning kaela lümfadenopaatia tõttu  mumpsiks.

Ägeda faasi leiud

Ägedas faasis esineb aseptilist meningiiti.
Ägedas faasis on patsientidel EKG-s madal voltaaž, esineb arütmiaid, pikenenud PR- ja QT-intervallid, ST-T muutused. Samuti esineb koronaararterite laienemist ja aneurüsme.
Laboratoorselt esineb leukotsütoos.

Morfoloogilised leiud

Pärgarterites esineb kogu seina haarav äge põletik - granulotsüütide, mononukleaarsete rakkude ja eosinofiilidega.

Tüsistused

Levinuimaks ja tõsiseimaks tüsistuseks on veresoonkonna kahjustused: artriit, müokardiit, perikardiit ja müokardiinfarkt ning kardiomegaalia ja südamepuudulikkus.

Ajaloolist

Esimese haigusjuhu kirjeldajaks oli 1961. aastal Jaapanis lastearst Tomisaku Kawasaki (sünd 1925).
Sepo Seeman

Sepo Seeman (sündinud 30. mail 1971 Noarootsi vallas) on eesti näitleja.
Ta on lõpetanud praeguse Haapsalu Gümnaasiumi. Kooli ajal tegeles ta vehklemisega Haapsalu klubis En Garde.
Sepo Seeman on lõpetanud Tallinna Pedagoogilise Instituudi näitejuhi eriala 1993. aastal.
Ta töötab Pärnu teatris Endla. 1996–2000 oli ansambli Kuldne Trio koosseisus, laulis ka ansamblis Kala.
Ta on mänginud muusikalides "Hull sinu järele"  ja "Pipi Pikksukk" .
2015. aasta sügisel osales ta TV3 telesaates "Su nägu kõlab tuttavalt". 2018. aastal võttis osa saatest ''Su nägu kõlab tuttavalt'' (kuldne hooaeg).

Isiklikku

Tal on pojad Aleksander, Oskar ja Johannes.
Umalaid

Umalaid on saar Liivi lahes, üks Sangelaidudest. Halduslikult kuulub Pärnu maakonna Kihnu valda.
Laiu pindala on 2,637 hektarit ja rannajoone pikkus 1,47 kilomeetrit. See asub umbes 3 km Kihnust põhjaloodes.
Saarel kasvab rohttaimestikku ja võsa. Umalaid on osa Kihnu laidude looduskaitsealast.
Laiu nime päritolu pole selge. Seda on kirja pandud 1797 Ummalaid, 1800 Ommallaid, 1854 Ommadlaid ja 1870 Оммадлаидъ. Oletuslik algvorm võib olla *Omadelaid.
Loodus (ajakiri, 1922)

Toimetus

Ajakirja toimetajaiks olid Johannes Piiper, Jaan Rumma, Jaan Sarv, Aleksander Audova ja Gustav Vilberg.
Ajakirja andis välja K/Ü "Loodus" Tartus.
AEGEE-Tartu

AEGEE-Tartu on Tartus tegutsev AEGEE liikmesorganisatsioon, mille asutasid 7. septembril 1994 Tartu Ülikooli õigusteaduskonna üliõpilased. 
AEGEE-Tartu tegevuse peamised eesmärgid on eri teaduskondadest, ülikoolidest ja ühiskonnagruppidest Tartus õppivatele üliõpilastele eneseteostuse võimaluse pakkumine ning üliõpilastele Tartu kui üliõpilas- ja kultuurilinna tutvustamine. Nende eesmärkide saavutamiseks korraldab ja osaleb AEGEE-Tartu koolitusprogrammides ja projektides; korraldab infovahetust ja konverentse eri riikide üliõpilaste vahel; koostab ja levitab oma tegevust puudutavaid materjale.
AEGEE-Tartu on Eesti Noorteühenduste Liidu täisliige.
Sargasso meri

Sargasso meri on Atlandi ookeani osa. Teda ei piira rannad ega saared, vaid hoovused: läänest ja põhjast Golfi hoovus, lõunast Antilli hoovus ja idast Kanaari hoovus. Meri on valdavalt sügav, ainsad saared on Bermuda saared.
Sargasso mere vesi on seisev, seetõttu kontsentreerub seal hulgaliselt ujuvat prahti ja veeorganisme, eriti aga Golfi hoovuse toodud mariadrut (Sargassum), sellest ka nimi.
Mariadrut pole siiski nii palju, et laevad sinna kinni jääksid, seevastu ohustab Sargasso merre sattunud laevu tuulevaikus, kuna Sargasso meri asub hobulaiustel. Ka asub osa Sargasso merd Bermuda kolmnurgas.
Mariadru puhmaste vahel on Sargasso meri väga selge ja sinine, selgeim kogu maailmameres, läbipaistvusega kuni 66,5 m. Kliima on soe, mere põhjaosaski püsib talvine veetemperatuur üle 18 °C.
Sargasso meres koevad angerjad.
Rapla kirikumõis

Rapla kirikumõis (saksa keeles Pastorat Rappel) oli kirikumõis Rapla kihelkonnas Harjumaal. Nüüdisajal jääb kunagine mõis Rapla valda Rapla maakonnas.
Köök (ansambel)

Köök on Eesti tantsumuusika ansambel. Ansambel asutati 2004.

Koosseis

Ansambli moodustavad Jaan Pehk (vokaal) ja Madis Aesma (klahvpillid).
Rain (eesnimi)

Rain on mehenimi.
Vabakund

Vabakund oli 2013. aasta kohalike omavalitsuste volikogude valimiste jaoks loodud valimisliit Tartus, mis sai Tartu linnavolikogus kolm kohta.
Oma manifestis ja programmis kinnitas valimisliit, et eesmärk oli tuua Tartu linnavolikokku aktiivseid kodanikke, seejuures ilma kohustuseta siduda end selle tarvis mõne erakonnaga. Valimisprogrammis esitati oma seisukohad osaluse ja vastutuse kohta linnavalitsemisel ning esitleti visioon Tartust kui "moodsast vabalinnast".
Valimisliidu nimekirjas kandideeris 49 kandidaati ja linnapeakandidaat oli Gea Kangilaski. Valituks osutusid Gea Kangilaski, Jüri-Ott Salm ja Jüri Ginter. Valimisliidu nõunik oli Märt Põder ja sellel oli esindajad kõigis volikogu komisjonides.
Pärast valimisi lõi valimisliit volikogu komisjonidele vastavad "varikomisjonid", mille eesmärk oli linnaelanike kaasamine otsustusprotessi. Valimisliit korraldas koostöös Genialistide Klubiga "linnarahva volikogueelseid arutelusid", kus linnaelanikud said omavahel ja koos volikogu liikmetega eelnevalt läbi arutada volikogus otsustamisele tulnud asju.

Ajalugu

Valimisliit kasvas välja Tartus valeliku poliitika vastaseid proteste korraldanud seltskonnast ning selle töös osales nii piraadiliikumise kui ka rohelise liikumise aktiviste.
Vabakund lõpetas tegevuse pärast nelja aastat volikogus, sest algse demokraatiauuenduse manifesti egiidi all tegutsemine polnud uute aktuaalsete poliitiliste küsimuste kerkimise tulemusel enam võimalik.
Tartu Peetri kirik

Tartu Peetri kirik on luteri kirik Tartus Emajõe ürgoru nõlval aadressil Narva maantee 104.
Kirikut kasutab EELK Tartu Peetri kogudus.
Uusgooti stiilis kirik valmis aastatel 1882–1884 arhitekt Viktor Schröteri projekti järgi. Kiriku pühitseti sisse septembris 1884. Lõplikult valmis kirik 1903. aastal, kui valmisid kiriku läänetorn ja tornikiivrid (arhitekt Georg Hellat). Kiriku ehitamine maksis 110 000 rubla, raha koguti suures osas annetustest.
Kiriku interjöör on samuti valdavalt uusgooti stiilis. Sisustuses on tähelepanuväärsed altarisein (1900, Gustav Beermann), altarimaal "Kutsuv Kristus" (1897, Johann Köler) ja 22 registriga orel (1891, Wilhelm Müllverstedt).
Ismaeli vaimud

Filmi hinnangud

Review aggregationi veebileht Rotten Tomatoes andis filmile heakskiitva hinnangu – 61%, mis põhines kaheksateistkümnel hinnangul ja sai tulemuseks 5,9/10. Metacriticu veebileht, mis määrab normaliseeritud hinnangu 100 punkti süsteemis peavoolu kriitikute arvamuse järgi, andis filmile 57 punkti, ja see põhines kümne inimese arvamusel. Kriitikud andsid enamasti "neutraalseid või keskmisi hinnanguid".
Aru-Lõuna lubjakivikarjäär

Aru-Lõuna lubjakivikarjäär ehk Kunda-Aru karjäär on karjäär Lääne-Viru maakonnas Viru-Nigula vallas. Karjäär jääb Kunda linnast 2,5 km lõuna poole. Karjäärist saadav toore läheb Kunda tsemenditehasele.
Karjääris on ürglooduse objektina arvele võetud Kunda-Aru karjääri aluspõhja paljand.
Uruguay jalgpallikoondis 2002. aasta jalgpalli maailmameistrivõistlustel

Uruguay jalgpallikoondis 2002. aasta jalgpalli maailmameistrivõistlustel
Kahekordne maailmameister Uruguay pääses maailma jalgpalliareenile taas pärast 12 aastast vaheaega, lunastades endale MM-i pääsme kõigist meeskondadest viimasena. Jäädes Lõuna-Ameerika valiksarjas viiendale kohale, tuli uruguaylastel teel finaalturniirile alistada play-off-mängudes ka Austraalia.

Peatreener

Victor Pua
Korvpallirõngas

Korvpallirõngas (ka korvirõngas või lihtsalt korv) on korvpallis kasutatav abivahend, millest palli ülalt allapoole läbisaamine on korvpallimängijate eesmärk.
Rõngas paigaldatakse maast reeglitega ettenähtud kõrgusele lauale, mis on fikseeritud maasse kinnitatud posti külge. Tavaliselt on rõnga küljes hõredast võrgust "korv".
Peterburi õigusteaduskool

Peterburi õigusteaduskool oli Peterburis asuv kõrgem õppeasutus.
Õigusteaduskool asutati 1835. aastal. Kooli esimene direktor oli saksa päritolu tsaariperekonna liige prints Pjotr Oldenburgski (1812-1881).
Igal aastal võeti vastu umbes sada noormeest vanuses 12-17 aastat. Õppeaeg kestis alguses kuus, hiljem seitse aastat. 
Selles koolis on õppinud keiserliku Venemaa tähtsamad juristid ja riigiametnikud, aga ka helilooja Pjotr Tšaikovski, tema näitekirjanikust vend Modest Tšaikovski, male maailmameister Aleksandr Alehhin jpt. 
Õpetajana on selles koolis töötanud eestlane Friedrich Fromhold Martens, kes õpetas rahvusvahelist õigust.
Kool suleti rahvahariduskomissariaadi otsusega 18. juunil 1918. Selle viimane direktor oli Pjotr Oldenburgski poeg Aleksandr Oldenburgski. Kooli õigusjärglane on Peterburi Pjotr Oldenburgski nim. õiguse instituut.
Norcia

Haldusjaotus

Norcia halduspiirides on peale keskuse ka järgmised osavallad (frazioni): Agriano, Aliena, Ancarano, Biselli, Campi, Capo del colle, Casali di Serravalle, Castelluccio, Cortigno, Forca Canapine, Fontevena, Forsivo, Frascaro, Legogne, Nottoria, Ocricchio, Ospedaletto, Paganelli, Pescia, Piè del colle, Piè la Rocca, Piediripa, Popoli, San Marco, San Pellegrino, Sant'Andrea, Sant'Angelo, Savelli, Serravalle, Valcaldara.

Loodus

Norcia asub kõrge seismilise aktiivsusega alal. Piirkond sai tugevaid kahjustusi 2016. aasta oktoobri lõpul Kesk-Itaaliat tabanud maavärinas ja selle järeltõugetes.

Ajalugu

Esimesed jäljed inimasutusest pärinevad hilisest kiviajast.
Valitseja (Il Principe)

Liigendus

Töö tulemused on liigendatud kahekümne kuueks erineva pikkusega peatükiks. Esimeses ühteteistkümnes peatükis esitab autor originaalse nägemuse eri teid pidi ja erinevates tingimustes realiseeruva valitsejavõimu (principato) saavutamisest/säilitamisest. Teose XV–XIX peatükki võib pidada loogiliseks ja mõneti satiiriliseks vastuseks esmalt humanistide kirjutistes ilmunud vaidlusele: kas valitseja voorused ja iseloomujooned peaksid erinema lihtkodaniku omadest või mitte. Teose viimases peatükis kutsub autor Medicite koda üles vabastama Itaalia võõramaalaste võimu alt.
Bieriņi

Bieriņi on asum Lätis, Riia linna Zemgale eeslinna osa pindalaga 4,274 km². Asub Atgāzenest läänes ja Āgenskalnsist, Pleskodālest ning Torņakalnsist lõunas. 8538 elanikku (2010).
Bieriņi asum kujunes XIX sajandi lõpus Bieriņi mõisa aladele Mārupe, Ozolciemsi ning Petriņciemsi külade kohale. XVIII sajandil püstitati mõisa maadele mitmeid suvemõisasid, nende seas ka Budase suvemõis. XX sajandi seitsmekümnendatel aastatel rajati asumisse skulptuuride park. Lisaks asub asumi territooriumil Borherti mõisa peahoone.
Sergei Mamontov

Sergei Mamontov (vene Сергей Иванович Мамонтов; 1. oktoober 1877 – 30. detsember 1938) oli Venemaa ja hiljem Eesti kontsertmeister ja pedagoog.
Ta oli Moskva Suure Teatri kontsertmeister. Elas Eestis aastail 1920–1938, töötas kontsertmeistrina Estonia teatris ja õpetas Tallinna Konservatooriumis.
Tuulekaer

Tuulekaer (Avena fatua L.) on kõrreliste sugukonda kuuluv üheaastane metsiku kaera liik. Levib seemnetega (sõkalteristega) ning on kiire paljunemisvõimega (kuni 1000 seemet). Tuulekaera õite välissõklad on pika põlvja ohtega, mille alumine osa on spiraalselt keerdunud. Välissõkal on tavaliselt karvane ja kinnitub kergesti kõikvõimalike esemete külge.

Levik

Arvatakse, et liik sattus Eestisse 1980. aastatel kaubarongidega Kesk-Aasiast. Raudteeäärsetelt põldudelt on ta viljaga koos levinud üle Eesti ja on suureks nuhtluseks põllumajandusele, tekitades suurt kahju. Tugeva kasvu tõttu jätab tuulekaer kultuurtaimed alarindesse. Kahjurid ja taimehaigused lööbivad varem, aidates haiguste ja kahjurite levikule kaasa.

Tuulekaera tõrje

Tuulekaera tõrje on keerukas. Suurem osa seemneid variseb põllule enne teravilja valmimist. Osa seemnetest on võimelised idanema kohe pärast varisemist, osa aga vajavad teatud puhkeaega. Seemne idanemisvõime säilib 1–2 °C juures ja 20–30 cm sügavusel kuni 10 aastat. Kord põllule sattunud tuulekaera seemned tärkavad väga ebaühtlaselt ja tõrje on seetõttu raskendatud. Üksikud taimed soovitatakse välja kiskuda. Taimed tuleb välja kiskuda koos võrsesõlmega ja nii, et seemned ei variseks. Suurema leviku korral tasub kasvatada hilisema külviajaga kultuure, sest vaheltharimisega on võimalik hävitada tõusmed. Külviks tohiks kasutada ainult sertifitseeritud seemet. Komposti ja sõnniku kasutamisel tuleb eelistada kuumkäärimist, mis hävitab seemnete idanemisvõime. 
Vastavalt Maaelu ja põllumajandusturu korraldamise seadusele on maakasutaja alates 2005. aastast kohustatud tuulekaera esinemisest oma põllumassiivil viivitamatult teatama Taimetoodangu Inspektsioonile ja rakendama vajalikke abinõusid, vältimaks oma kasutataval maal tuulekaera esinemist ja levikut.
Interreg

Programmi eesmärgid

Programmi põhieesmärk on stimuleerida liikmesriikide vahelist koostööd Euroopa Liidu eri tasanditel. Üks selle peamisi eesmärke on vähendada mõju riigipiiride kasuks võrdse majandusliku, sotsiaalse ja kultuurilise arengu kogu riigi territooriumil Euroopa Liidus.
Interreg algatuse eesmärk oli tugevdada majanduslikku ja sotsiaalset ühtekuuluvust kogu Euroopa Liidus, edendades tasakaalustatud arengu mandri kaudu piiriülest, riikidevahelist ja piirkondadevahelist koostööd. Erilist rõhku projektides pööratakse koostööle EL naaberpiirkondade riikidega. Interreg II mahus oli programmi üheks eelistuseks koostöö Skandinaavia ja Balti riikide vahel.

Organisatsioon

Interreg I käivitati algselt ajavahemikule 1989–1993. Programmi jätkati edasi Interreg II mahus aastatel 1994–1999 ja Interreg III mahus aastatel 2000–2006. Eelnevad etapid suleti aastal 2008. Praegune koostöö Interreg IV mahus hõlmab aastaid 2007–2013. Interreg erineb enamikust ühtekuuluvuspoliitika programmidest ühes olulises aspektis: see hõlmab koostööd kahe või enama liikmesriigi vahel. Interreg programmi mahus realiseeritud projektid peavad tõendama positiivset mõju arengule mõlemal pool EL piiri (nii liikmesriikides kui nende vahetutes naabrites). Kui meetmete rakenduskavad on heaks kiidetud Euroopa Komisjoni tasemel, siis reeglina on abi osakaal 50%. Mõnedel juhtutel (vaesemates riikides) võib toetus olla ka kuni 100% projekti kuludest. Projektides võivad partneriteks olla eri riikide nii avaliku sektori asutused kui eraettevõtted.

Tegevusvaldkonnad

Kogu programm on jagatud kolmeks – Interreg A (piiriülene koostöö), B (riikidevaheline koostöö) ja C (piirkondadevaheline koostöö).
Piiriülene koostöö külgnevate piirkondade vahel eesmärk on arendada piiriüleseid majanduslikke ja sotsiaalseid keskusi läbi ühiste arengustrateegiate. See Interreg vahendite osa on mahukaim ja eesmärk on luua administratiivne infrastruktuur ka kohalikul tasandil Interreg vahendite kasutamiseks. Eesti haakus programmiga Interreg IIA tasandil (näiteks Soome-Eesti koostöö Paldiski linna alternatiivse arengukava väljatöötamisel ja kohaliku omavalitsuse spetsialistide koolitamisel).
Riikidevaheline koostöö hõlmab riiklikke, piirkondlikke ja kohalikke asutusi, eesmärgiga saavutada parem lõimumine Euroopa Liidus. Koostöö peab haarama paljude riikide koostööd sarnaste probleemide lahendamiseks. Eestis on käivitatud üle kümne Interreg IVB programmi, sh osavõtt Läänemere riikide koostööst sisemere ja saarestike uurimiseks ja kaitsmiseks.
Piirkondadevahelise koostöö eesmärk on tõhustada piirkondliku arengu poliitika ja vahenditega läbi ulatuslike teabevahetuse ja kogemuste jagamise (koostöö võrgustikud). See on rahaliselt kõige väiksema osa, kuid programmid hõlmavad eranditult kõiki ELi liikmesriike. Interreg IIIA programmi mahus realiseeriti Soome-Eesti koostöös üle 150 projekti, millest suur osa aitas ette valmistada Eesti liitumist Euroopa Liiduga.
Avatud aktsiaselts

Avatud aktsiaseltsiks (vene открытое акционерное общество, OAO) nimetatakse Venemaal aktsiaseltsi, mille aktsionärid võivad oma aktsiatega vabalt kaubelda teiste aktsionäride nõusolekust sõltumata.
Minimaalne põhikapital on 100 000 rubla.
Avatud aktsiaseltsile vastandub suletud aktsiaselts (vene закрытое акционерное общество, ЗАО).
Riddle'i maja

Riddle'i maja on inglise kuninga Edward VII aegne maja, mis asub Palm Beachi maakonnas, Floridas. Maja ehitati West Palm Beach’i, Floridas 1905. aastal Henry Flagleri hotelli ehitustööliste abil. Algselt tuntud kui "Väravavalvuri kodu", maja oli koduks Woodlawni surnuaia hoidjale. 1920. aastal kuulus maja ainuomandiliselt Karl Riddle´le, linnajuhatajale ja ülemvõimu esindajale West Palm Beachis. Tema järgi sai ka maja nime. Lõpuks maja lammutati pooleldi, et viia Yesteryear Village’sse 1995. aastal, mis on ajalooline park Lõuna-Florida laadapargis. Majast räägiti Ghost Adventures episoodis 2008.aastal.

Ajalugu

Riddle maja ehitati 1905. aastal Henry Flagler’i ehitustööliste poolt, kasutades ülejäänud puitu.  Algselt asudes 327 Acacia Streetil West Palm Beachil, sai maja nimeks "Värvitud daam" oma heledate värvide pärast. Riddle maja oli algselt matusebüroo, tuntud ka kui "Väravahoidja kodu" Woodlawni surnuaias, mis oli esimene surnuaeg West Palm Beachi linnas.
Karl Riddle omandas maja 1920. aastal, kelle järgi on ka maja nimetatud. Riddle oli esimene linnajuhataja ja ülemvõimu esindaja West Palm Beachil. Tema ja ta kaksikvend Kenyon hiljem ehitasid 1935.aastal maju linna lähedal asuvale 36 aakri suurusele maa lapile. Hiljem moodustus sellest alast aktsiaselts Cloud Lake 1951. aastal rahvahääletuse põhjal.
Hiljem plaaniti maja lammutada, et teha ruumi Palm Beach Atlantic ülikooli laienemisele, kuid West Palm Beachi linn annetas ehitise John Riddle’le, Karl Riddle vennapojale. John oli tegev liige Yesteryear Village juhatuse Lõuna-Florida Fair direktorite nõukogus. Katus ja pööning ehitati kaheks, nagu ka esimene ja teine korrus. Lõpuks maja viidi Yesteryear Village’sse ja pandi uuesti kokku, kus ta asub tänapäevani.

Legend

Legendi järgi, majas kummitab Josephi hing, kes oli üks Riddle töötajatest, kes sooritas enesetapu, puues ennast üles pööningul oma rahaliste probleemide tõttu. Reklaam "Tondijaht" viiakse läbi pidevalt Yesteryear Villages, kus giidid riietuvad ajastut kajastavasse rõivastesse ja jagavad oma lugusid väidetavalt üleloomulikest kogemustest selles majas. Maja kajastati ka 2008. aastal tondijahtijate üleloomulikus televisioonis sarjaga "Kummituse seiklused" Travel kanalil.
James Hutton

James Hutton (3. juuni 1726 – 26. märts 1797) oli šoti geoloog.
Huttonit peetakse tänapäevase geoloogia rajajaks. Ta oli ka plutonistide koolkonna rajaja ning pani alguse uniformismiprintsiibile, ehkki ta ei nimetanud seda nii ja sõnastas samuti teisiti, kui seda tänapäeval tavaliselt tehakse. Huttoni sõnastuses kõlas see järgmiselt: No vestige of a beginning, no prospect of an end ('pole mingit märki algusest, mitte mingit väljavaadet lõpule').
Huttoni tuntuim teos on "Theory of the Earth" (1795).
Mosėdis

Ajalugu

Mosėdist on esmakordselt aastal 1253. Seal asus kuralaste Ceklise muinasmaakonda kuuluv linnus. Hiljem jäi Mosėdis Leedu võimu alla ja sealsed kuralased sulandusid žemaitide hulka. Žemaitija ristiusustamise järel hakkas asula kuuluma Žemaitija piiskoppidele. Aleviks sai asula aastal 1544. Esimene kirik rajati alevisse aastal 1551.
Põhjasõja ajal rüüstasid alevi rootsi väed. Aastal 1703 sai alev õiguse iga nädal turgu pidada. Aastail 1907 ja 1968 kannatas alev suurte tulekahjude läbi. Peale teist maailmasõda tegutsesid alevi ümbruses Leedu metsavennad. Nõukogude ajal sai alevist kolhoosikeskus.
Paul Kangro

Paul Kangro (14. juuni 1909 Tartu – 11. märts 1985 Tartu) oli eesti jumestuskunstnik.
Aastatel 1919–1926 õppis ta Tartu Poeglaste Reaalgümnaasiumis. Õppis jumestamist ja parukate valmistamist 1934. aastal Berliinis ja 1939. aastal Pariisis.
Aastatel 1932–1972 töötas ta Vanemuise teatri grimeerija, kostümeerija ja jumestusala juhatajana.